open-index/open-wikipedia-markdown huggingface dataset:
กาน

**กาน** (, ; ) เป็นหนึ่งในเมืองที่เป็นที่รู้จักที่สุดของเฟรนช์ริเวียรา เป็นจุดหมายปลายทางของนักท่องเที่ยวและเป็นที่จัดงานประจำปีเทศกาลภาพยนตร์เมืองกาน ตั้งอยู่ในจังหวัดอาลป์-มารีตีม บนฝั่งทะเลเมดิเตอร์เรเนียน เมืองนี้ยังมีชื่อเสียงด้านร้านค้า ร้านอาหาร และโรงแรมที่หรูหรา มีป้อมปราการที่สร้างขึ้นโดยพวกนักบวชในตอนต้นสมัยกลางเพื่อป้องกันการโจมตีทางทะเล ใน ค.ศ. 1815 จักรพรรดินโปเลียนได้เสด็จมาขึ้นบกใกล้ ๆ กับเมืองนี้ เมื่อทรงหลบหนีมาจากเกาะเอลบาซึ่งเป็นที่ประทับภายหลังการสละราชบัลลังก์แล้ว

## ภูมิอากาศ

## ประชากร

## อ้างอิง

## อ่านเพิ่ม
;ตีพิมพ์ในคริสต์ศตวรรษที่ 19
*
*

;ตีพิมพ์ในคริสต์ศตวรรษที่ 20
*
*

## แหล่งข้อมูลอื่น

* 
* เว็บไซต์ทางการของศาลากลาง  
* เว็บไซต์ทางการของศูนย์ข้อมูลนักท่องเที่ยวกาน 
* เว็บไซต์ทางการของเทศกาลภาพยนตร์กาน 
* Cannes Today guide 


หมวดหมู่:เมืองในจังหวัดอาลป์-มารีตีม
หมวดหมู่:เฟรนช์ริวีเอรา
ชาวสโลวีน

**ชาวสโลวีน** (, ) เป็นประชากรสลาฟใต้ซึ่งมีความเกี่ยวข้องกับประเทศสโลวีเนียและภาษาสโลวีเนียเป็นหลัก 

## ประชากร

### ประชากรในสโลวีเนีย
ชาวสโลวีนส่วนใหญ่ในปัจจุบันอาศัยอยู่ในอาณาเขตของประเทศสโลวีเนีย (ประมาณ 2,100,000 คน ในเดือนกรกฎาคม พ.ศ. 2563) จากข้อมูลสำมะโนแห่งชาติสโลวีเยีนใน พ.ศ. 2545 มี 1,631,363 คนที่ระบุตนเองเป็นชาวสโลวีน ในขณะที่ 1,723,434 คนอ้างว่าตนใช้ภาษาสโลวีเนียเป็นภาษาแม่

### ประชากรต่างประเทศ
ชาวสโลวีนในอิตาลีที่มีพื้นเพดั้งเดิมมีจำนวนประมาณ 83,000 ถึง 100,000 คน ชนกลุ่มน้อยสโลวีนในออสเตรียตอนใต้มีประชากร 24,855 คน โครเอเชีย 13,200 คน และฮังการี 3,180 คน
นอกจากนี้ ยังมีชุมชนชาวสโลวีนพลัดถิ่นในสหรัฐกับแคนาดา, ประเทศยุโรปอื่น ๆ, บราซิล, อาร์เจนตินา และออสเตรเลียกับนิวซีแลนด์ พื้นที่ที่มีชาวสโลวีนอาศัยนอกประเทศมากที่สุดคือคลีฟแลนด์ รัฐโอไฮโอ

## อ้างอิง

ส
ส
แดเวนพอร์ต (รัฐไอโอวา)

**แดเวนพอร์ต** () เป็นเมืองที่อยู่บนฝั่งแม่น้ำมิสซิสซิปปี ในสกอตต์เคาน์ตี รัฐไอโอวา สหรัฐอเมริกา แดเวนพอร์ตเป็นเคาน์ตีซีต หรือ ที่ตั้งเทศมณฑล และเมืองที่ใหญ่ที่สุดในสกอตต์เคาน์ตี เมืองก่อตั้งเมื่อวันที่ 14 พฤษภาคม ค.ศ. 1836 โดยแอนโทน เลอแคลร์ และตั้งชื่อเมืองตามเพื่อนของเขา จอร์จ แดเวนพอร์ต พันเอกที่สู้รบในสงครามเหยี่ยวดำ จากข้อมูลประชากรปี ค.ศ. 2010 เมืองมีประชากร 99,685 คน ทำให้เป็นเมืองใหญ่อันดับ 3 ของรัฐไอโอวา

## อ้างอิง

หมวดหมู่:เมืองในรัฐไอโอวา
โกตดาซูร์

thumb|right|360px|แผนที่แสดงของเขตของโกตดาซูร์
thumb|ชายหาดเมืองนิส

**โกตดาซูร์** () หรือเป็นที่รู้จักในชื่อภาษาอังกฤษว่า **เฟรนช์ริวีเอรา** () เป็นชายฝั่งทะเลเมดิเตอร์เรเนียนทางมุมตะวันออกเฉียงใต้ของประเทศฝรั่งเศส รวมไปถึงโมนาโก ไม่มีขอบเขตแน่ชัดแต่มักจะกล่าวถึงว่า มีขอบเขตตั้งแต่ม็องตงไปจนถึงชายแดนอิตาลี ทางตะวันออกของแซ็ง-ทรอเป, อีแยร์ หรือกาซี ทางตะวันตก

ชายหาดเป็นหนึ่งในบริเวณที่มีรีสอร์ตสมัยใหม่แรก ๆ โดยเริ่มจากการเป็นที่พักตากอากาศฤดูหนาวของคนชั้นสูงอังกฤษในช่วงปลายศตวรรษที่ 18 และเมื่อทางรถไฟมาถึงในช่วงกลางศตวรรษที่ 19 จึงเป็นจุดพักผ่อนของ ชาวอังกฤษ รัสเซีย และสมาชิกราชวงศ์ เช่น สมเด็จพระราชินีนาถวิกตอเรียแห่งสหราชอาณาจักร และพระเจ้าเอ็ดเวิร์ดที่ 7 แห่งสหราชอาณาจักร

ในช่วงครึ่งแรกของศวรรษที่ 20 เหล่าศิลปินและนักเขียนยังมาเยี่ยมเยียนประจำ เช่น ปาโบล ปีกัสโซ, อ็องรี มาติส, อีดิธ วอร์ทัน, ซอเมอร์เซต เมาม์, และอัลดุส ฮักซ์ลีย์ เช่นเดียวกับชาวอเมริกันและชาวยุโรปที่ร่ำรวย หลังสงครามโลกครั้งที่สอง เป็นจุดหมายปลายทางของนักท่องเที่ยวที่มีชื่อเสียง มีคนผู้มีชื่อเสียงหลายคนมีบ้านอยู่แถบนี้ เช่น เอลตัน จอห์น และบรีฌิต บาร์โด โกตดาซูร์เป็นบ้านชาวต่างชาติ 83,962 ครัวเรือน กว่า 163 สัญชาติ และประมาณว่า มีชาวต่างชาติที่มิใช่ฝรั่งเศสอาศัยมากกว่าชาวฝรั่งเศสอย่างมาก

เมืองที่ใหญ่ที่สุดคือเมืองนิส ที่มีประชากร 347,060 คน (ข้อมูลปี ค.ศ. 2006) เป็นสถานที่ของการล่องเรือยอช์ตและเดินเรือ เป็นสถานที่ที่มีแสงแดด 300 วันต่อปี มีชายหาดยาว 115 กิโลเมตร มีสนามกอล์ฟ 18 สนาม รีสอร์ตสกี 14 แห่ง และร้านอาหาร 3,000  ร้าน

## อ้างอิง

หมวดหมู่:สถานที่ท่องเที่ยวในประเทศฝรั่งเศส
หมวดหมู่:เมดิเตอร์เรเนียน
โรซาริโอ (รัฐซานตาเฟ)

**โรซาริโอ** () เป็นเมืองที่ใหญ่ที่สุดในรัฐซานตาเฟ ประเทศอาร์เจนตินา ตั้งอยู่ห่างจากกรุงบัวโนสไอเรสไปทางทิศตะวันตกเฉียงเหนือ 300 กิโลเมตร (187 ไมล์) บนชายฝั่งทิศตะวันตกของแม่น้ำปารานา มีประชากร 1,159,004 คนจากการสำรวจใน ค.ศ. 2001 เป็นเมืองใหญ่ที่สุดเป็นอันดับ 3 ของอาร์เจนตินา ในด้านประชากรกับการเติบโตและความสำคัญของเขตเมือง เป็นหนึ่งในเมืองที่ดึงดูดในเรื่องสถาปัตยกรรมฟื้นฟูคลาสสิกและสามารถรักษาไว้มานานหลายศตวรรษ ทั้งที่อยู่อาศัย บ้านพัก และอาคารสาธารณะ เป็นเมืองค้า มีสินค้าส่งออกอย่าง ธัญพืช มีโรงงานทำแป้ง ฟาง เมล็ดฝ้าย และน้ำมันจากพืช ข้าวโพด น้ำตาล ไม้ เนื้อสัตว์ หนังสัตว์

## อ้างอิง

หมวดหมู่:เมืองในประเทศอาร์เจนตินา
วัดลานหอย

**วัดลานหอย** ตั้งอยู่ที่หมู่บ้านลานหอย หมู่ที่ 1 ตำบลลานหอย อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย มีที่ดินตั้งวัดเนื้อที่ 35 ไร่ 2 งาน 52 ตารางวา ได้สร้างขึ้นเป็นวัดนับตั้งแต่ประมาณ พ.ศ. 2475  มีนามตามเชื่อหมู่บ้าน ประชาชนนิยมเรีกว่า “วัดนอก” ได้รับพระราชทานวิสุงคามสีมาวันที่ 23 สิงหาคม พ.ศ. 2499  
### ศาสนสถาน
*อุโบสถ
*ศาลาการเปรียญ
*กุฎิที่พักสงฆ์
*ฌาปนสถาน / ศาลาคู่เมรุฯ 
### ลำดับเจ้าอาวาส
*พระครูสุวิชานวรวุฒิ (ปี้ ทินฺโน)
*พระครูไพโรจน์ศาสนคุณ (บุญ)
## อ้างอิง

## ดูเพิ่ม
* วัดไทย

ลานหอย
กว้าง รอบคอบ

**กว้าง รอบคอบ** (เกิด 1 มกราคม พ.ศ. 2482) อดีตรักษาการหัวหน้าพรรคเพื่อแผ่นดิน อดีตสมาชิกสภาผู้แทนราษฎร แบบสัดส่วน กลุ่มจังหวัดที่ 3 และอดีตอธิบดีกรมสามัญศึกษา

## ประวัติ
กว้าง เกิดเมื่อวันที่ 1 มกราคม พ.ศ. 2482 (นับแบบใหม่) ที่อำเภอนิคมคำสร้อย จังหวัดมุกดาหาร เป็นบุตรนายโจม กับนางเพ็ง รอบคอบ ด้านครอบครัวสมรสกับนางสมสมัย รอบคอบ (สกุลเดิม กลิ่นเนียม) มีบุตร 3 คน ปัจจุบันอาศัยอยู่ที่จังหวัดนนทบุรี

จบการศึกษาชั้นมัธยมศึกษาตอนปลายจากโรงเรียนปิยะมหาราชาลัย จังหวัดนครพนม เมื่อปี พ.ศ. 2498 จบการศึกษาระดับอนุปริญญา (ป.กศ.) จากโรงเรียนฝึกหัดครูอุดรธานี ในปี พ.ศ. 2500 ต่อจากนั้นได้ศึกษาจนสำเร็จการศึกษาระดับปริญญาตรี ด้านการศึกษา จากวิทยาลัยวิชาการศึกษาประสานมิตร ในปี พ.ศ. 2504 และประกาศนียบัตรบัณฑิต ด้านการบริหารการศึกษา จากมหาวิทยาลัยอัลเบอร์ตา ประเทศแคนาดา ในปี พ.ศ. 2510 นอกจากนั้นยังผ่านการศึกษาอบรมหลักสูตรป้องกันราชอาณาจักร จากวิทยาลัยป้องกันราชอาณาจักร และหลักสูตรประกาศนียบัตรนักบริหารระดับสูง (นบส.1) รุ่นที่ 9 ในปี พ.ศ. 2534

## การทำงาน
กว้าง รอบคอบ เริ่มรับราชการครู เมื่อปี พ.ศ. 2504 ในตำแหน่งครูตรี โรงเรียนบำรุงวิทยา (สุนทรวิจิตร) จังหวัดนครพนม ต่อมาในปี พ.ศ. 2513 ได้ย้ายเข้ามาทำหน้าที่หัวหน้าโครงการพัฒนาโรงเรียนมัธยมศึกษาในชนบท (คมช.) ที่โรงเรียนบวรนิเวศ และเป็นอาจารย์ใหญ่โรงเรียนปากเกร็ด จังหวัดนนทบุรี ในปี พ.ศ. 2518 กระทั่งในปี พ.ศ. 2532 ได้รับตำแหน่งผู้อำนวยการกองมัธยมศึกษา กรมสามัญศึกษา และเป็นรองอธิบดีกรมสามัญศึกษาในปีถัดมา

กว้าง รอบคอบ ได้รับการแต่งตั้งเป็นข้าราชการระดับ 10 ในปี พ.ศ. 2535 ดำรงตำแหน่งผู้ตรวจราชการกระทรวงศึกษาธิการ อธิบดีกรมพลศึกษา เลขาธิการคณะกรรมการบริหารลูกเสือแห่งชาติ และอธิบดีกรมสามัญศึกษาเป็นตำแหน่งสุดท้ายในอาชีพข้าราชการ

### งานการเมือง
ในการเลือกตั้ง พ.ศ. 2544 ได้สมัครรับเลือกตั้งในระบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง ต่อมาในปี พ.ศ. 2545 ได้รับแต่งตั้งเป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี เป็นผู้ช่วยรัฐมนตรีประจำกระทรวงวิทยาศาสตร์และเทคโนโลยี ผู้ช่วยรัฐมนตรีประจำสำนักนายกรัฐมนตรี และเป็นผู้ช่วยรัฐมนตรีประจำกระทรวงศึกษาธิการ

ในการเลือกตั้ง พ.ศ. 2550 ได้สมัครรับเลือกตั้ง ส.ส. ในระบบสัดส่วน กลุ่มจังหวัดที่ 3 ลำดับที่ 2 แต่ไม่ได้รับเลือกตั้ง ต่อมาภายหลังได้รับเลื่อนขึ้นแทนพล.ต.อ.ประชา พรหมนอก ที่ลาออก ในช่วงเดือนเมษายน พ.ศ. 2554 จากนั้นในช่วงเดือนพฤษภาคม พ.ศ. 2554 หลังการประกาศยุบสภาผู้แทนราษฎร และหัวหน้าพรรคเพื่อแผ่นดิน ได้ขอลาออกจากพรรคเพื่อแผ่นดิน เพื่อไปร่วมงานการเมืองกับพรรคอื่น ส่งผลให้นายกว้าง รอบคอบ ได้ทำหน้าที่รักษาการหัวหน้าพรรคเพื่อแผ่นดิน ตามระเบียบข้อบังคับของพรรค และประกาศไม่ส่งผู้สมัคร ส.ส. ในการเลือกตั้ง พ.ศ. 2554 แต่ยังคงรักษาพรรคไว้ต่อไป

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดมุกดาหาร
หมวดหมู่:ครูชาวไทย
หมวดหมู่:ข้าราชการพลเรือนชาวไทย
หมวดหมู่:นักการศึกษาชาวไทย
หมวดหมู่:ผู้บริหารสถานศึกษาชาวไทย
หมวดหมู่:อธิบดีกรมพลศึกษา
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:พรรคเสรีธรรม (พ.ศ. 2535)
หมวดหมู่:พรรคไทยรักไทย
หมวดหมู่:นักการเมืองพรรคเพื่อแผ่นดิน
หมวดหมู่:บุคคลจากมหาวิทยาลัยราชภัฏอุดรธานี
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
วัดสังฆาราม (อำเภอบ้านด่านลานหอย)

**วัดสังฆาราม** ตั้งอยู่ที่บ้านด่าน หมู่ที่ 2 ตำบลบ้านด่าน อำเภอบ้านด่านลานหอย จังหวัดสุโขทัย สังหัดคณะสงฆ์มหานิกาย  มีที่ดินตั้งวัดเนื้อที่ 16 ไร่ 2งาน 91 ตารางวา 

วัดสังฆาราม หรือ วัดบ้านด่าน ตามคนเก่าแก่ที่เล่าสืบกันมา และหลักจากหนังสือประวัติวัดทั่วราชอาณาจักรไทย วัดสังฆารามเป็นวัดที่ตั้งขึ้นในสมัยกรุงสุโขทัยเป็นราชธานีประมาณ 700 ปี ตามที่อ้างอิงตามประว้ติศาสตร์เมืองสุโขทัย ระยะห่างจากเมืองสุโขทัย (เมืองเก่า) ประมาณ 12 กิโลเมตรทางทิศตะวันตกอันเป็นที่ตั้งของหมู่บ้านทหารซึ่งทำหน้าที่เป็นเ้มืองหน้าด่านป้องก้นเมืองสุโขทัย และคอยส่งข่าวแก่เมืองสุโขทัยกล่าวกันว่าเดิมที่เดียวในเมืองสุโขทัยมีการออกรบต่อสู้กับข้าศึกเป็นประจำ โดยเฉพาะชายฉกรรจ์ต้องออกต่อสู้กับข้าศึกโดยมีอาวุธเป็นจำพวกมีด ดาบ หอก ฯลฯ ซึ่งการออกรบแต่ละครั้งต้องเสียเลือดเนื้อเป็นอย่างแน่นอน กล่าวกันว่าในครั้งหนึ่งเมื่อถึงคราวออกรบ เหล่าชายฉกรรจ์เหล่านั้น ได้บนบานสารกล่าวไวักับสิ่งศักดิ์สิทธิ์ ทั้งหลายว่า หากพวกตนออกรบและชนะข้าศึกได้จะร่วมกันสร้างกุฏี โบสถ์ ถวายเป็นพุทธบูชา ธรรมบูชา และสังฆบูชา ไว้ในบวรพุทธศาสนา ครั้งออกรบชายฉกรรจ์เหล่านั้นได้ชนะข้าศึก กลับมายังบ้านเดิม จึงได้ร่วมกันสร้างวัด กุฏี โบสถ์ ถวายเป็นพุทธบูชา ธรรมบูชา และสังฆบูชา ไว้ในบวรพุทธศาสนา ตามที่ตนได้บนบานสารกล่าวเอาไว้ และตั้งชื่อว่า วัดสังฆารามหรือที่ชาวบ้านเรียกกันตามหมู่บ้านทั่วไปว่า วัดบ้านด่าน (ก่อนเดิมคือเมืองหน้าด่านของจ.สุโขทัย) 

ตามหลักฐานในหนังสือประวัติวัดทั่วราชอาณาจักรไทยกล่าวว่าวัดสังฆารามตั้งขึ้นเมื่อประมาณ พ.ศ. 1923 และได้รับพระราชทาน
วิสุงคามสีมา เมื่อประมาณ พ.ศ. 1927 วัดสังฆารามปัจจุบันเป็นวัดที่กำลังพัฒนาทั้งด้านถาวรวัตถุ และทางด้านการศึกษาถือคำว่า บวร 
เป็นหลักในการพัฒนา คำว่า บวร นั้นตามหลักวิชาการ หมายถึง บ้าน วัดและโรงเรียนเป็นภาระซึ่งกันและกันในการพัฒนาแบบยั่งยืน 
โดยเน้นเรื่องของการศึกษา เน้นคุณธรรม อาศัยการพึ่งพากันและกัน

ปัจจุบันวัดสังฆารามได้เปิดการเรียนการสอนพระปริยัติธรรมแผนกบาลี ขึ้นตั้งแต่ปี 2554 โดยเริ่มสอนตั้งแต่ระดับชั้นประโยค 1–2 จนถึงประโยค ป.ธ.9

## อ้างอิง

สังฆาราม
ปริมาตรเลือดไหลเวียน

**Effective circulating volume (ECV)** หรือปริมาตรเลือดที่ส่งผลต่อการไหลเวียนอย่างแท้จริง เป็นปริมาตรของเลือดในหลอดเลือดแดงซึ่งมีผลทำให้เนื้อเยื่อต่าง ๆ มีเลือดไปหล่อเลี้ยง โดย ECV เป็นปริมาณซึ่งมีการเปลี่ยนแปลงได้ตลอดเวลา (dynamic) และไม่สามารถวัดได้ มนุษย์น้ำหนัก 70 กิโลกรัมจะมี ECV ประมาณ 0.7 ลิตร แนวคิดเรื่อง ECV เช่นนี้ใช้ในการทำความเข้าใจสรีรวิทยาของระบบหัวใจหลอดเลือดและสรีรวิทยาของไต

แม้โดยทั่วไปแล้ว ECV จะค่อนข้างขึ้นกับปริมาตรสารน้ำนอกเซลล์ หรือ ECF แต่ภาวะหรือโรคบางอย่างอาจทำให้ความสัมพันธ์ระหว่าง ECV กับ ECF ไม่ขึ้นตรงกันอย่างตรงไปตรงมา ภาวะเหล่านี้เช่น หัวใจวายเลือดคั่ง ตับแข็ง เป็นต้น ในกรณีเช่นนี้ร่างกายของผู้ป่วยอาจมีสารน้ำนอกเซลล์มากขึ้น แต่ ECV ลดลง ทำให้มีอาการของการขาดน้ำ เป็นต้น

การลดลงของ ECV อาจกระตุ้นการหลั่งเรนิน กระตุ้นระบบประสาทซิมพาเทติก และกระตุ้นการหลั่งพรอสตาแกลนดินได้ ทั้งหมดนี้มีผลต่อการไหลของเลือดที่ไปเลี้ยงไตและการกรองเลือดผ่านไต และอื่น ๆ

## ดูเพิ่ม

* น้ำเลือด
* ภาวะธำรงดุล

## อ้างอิง

## บรรณานุกรม
* 

หมวดหมู่:สรีรวิทยาของระบบไหลเวียน
หมวดหมู่:ระบบไหลเวียนโลหิต
หมวดหมู่:สรีรวิทยา
แรงต้านของหลอดเลือด

**Vascular resistance** หรือความต้านทานของหลอดเลือด เป็นแรงที่ต้านการไหลของเลือดผ่านระบบไหลเวียน แรงต้านที่เกิดจากระบบไหลเวียนส่วนปลายทั้งหมดเรียกรวมว่า **systemic vascular resistance (SVR)** หรือความต้านทานของหลอดเลือดทั่วร่าง ในขณะที่แรงต้านนี้เกิดจากหลอดเลือดในปอดเรียกว่า **pulmonary vascular resistance (PVR)** หรือความต้านทานของหลอดเลือดปอด บางครั้ง SVR อาจเรียกอีกชื่อว่า total peripheral resistance หรือความต้านทานรวมของหลอดเลือดส่วนปลาย การเกิดการหดเกร็งของหลอดเลือดจะทำให้ SVR เพิ่มขึ้น ในขณะที่การขยายตัวของหลอดเลือดจะทำให้ SVR ลดลง
หมวดหมู่:สรีรวิทยาของระบบไหลเวียน
บิลล์ เดมอตต์

**วิลเลียม ชาลส์ "บิลล์" เดมอตต์ ที่ 2** (William Charles "Bill" DeMott II) เกิด 10 พฤศจิกายน ค.ศ. 1966 เป็นนักมวยปล้ำอาชีพกึ่งเกษียณอายุชาวอเมริกันที่เซ็นสัญญาทำงานให้กับ WWE เป็นเทรนเนอร์ครูฝึกสอนให้กับนักมวยปล้ำ NXT ในชื่อ **บิลล์ เดมอตต์** (Bill DeMott) ปัจจุบันได้ออกจากตำแหน่งครูฝึกสอนแล้ว

## แชมป์และรางวัล
***Americas Wrestling Federation (Puerto Rico)**
**AWF World Heavyweight Championship (2 times)
***[[Cauliflower Alley Club]]**
**Men's Wrestling Award (2012)
***[[Heartland Wrestling Association]]**
**HWA Tag Team Championship (1 time) &ndash; with Raven
***[[George Tragos/Lou Thesz Professional Wrestling Hall of Fame]]**
**Lou Thesz Award (2023)
***Pennsylvania Championship Wrestling**
**PCW Heavyweight Championship (1 time)
****[[Pro Wrestling Illustrated]]***
**Ranked No. 40 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2001
**Ranked No. 450 of the top 500 singles wrestlers in the *PWI 500* in 2003
***[[W*ING|Wrestling International New Generations]]**
**W*ING World Heavyweight Championship (1 time)
**W*ING World Tag Team Championship (1 time) &ndash; with Mr. Pogo
***[[World Championship Wrestling]]**
**WCW United States Heavyweight Championship (2 times)

## อ้างอิง

## แหล่งข้อมูลอื่น
*
*Online World of Wrestling profile
*''General Rection on the rise''
*

หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากรัฐฟลอริดา
หมวดหมู่:ผู้ประกาศนักมวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
หมวดหมู่:รายชื่อสมาชิกของเดอะแอไลแอนซ์ (มวยปล้ำอาชีพ)
ปริมาตรเลือดส่งออกจากหัวใจต่อนาที

**ปริมาตรเลือดส่งออกจากหัวใจต่อนาที** () ใช้สัญลักษณ์เป็น Q หรือ  \dot Q_{c}  คือปริมาตรของเลือดที่ถูกสูบฉีดออกจากหัวใจห้องล่างซ้ายหรือห้องล่างขวาในระยะเวลาหนึ่งนาที อาจวัดผลได้หลายหน่วย เช่น ลูกบาศก์เดซิเมตรต่อนาที นอกจากนี้ยังคำนวณได้จากสูตร Cardiac output = Stroke volume (ปริมาตรเลือดที่ถูกสูบฉีดออกจากหัวใจในการบีบตัวหนึ่งครั้ง) × อัตราการเต้นของหัวใจในหนึ่งนาที ค่า CO มีหน่วยเป็นปริมาตรต่อเวลา นิยมใช้เป็นลิตรต่อนาที (L/min) สำหรับคนทั่วไปที่มีน้ำหนัก 70 กิโลกรัม ค่าเฉลี่ยของ CO ขณะพัก จะอยู่ที่ประมาณ 5 ลิตรต่อนาที (โดยมีอัตราการการเต้นของหัวใจ 70 ครั้งต่อนาที และปริมาตรเลือดที่หัวใจบีบออกแต่ละครั้ง ประมาณ 70 ซีซี)
## อ้างอิง

หมวดหมู่:หทัยวิทยา
หมวดหมู่:สรีรวิทยาของระบบไหลเวียน
เปียโนคอนแชร์โต (ชูมัน)

**เปียโนคอนแชร์โตในบันไดเสียง เอ ไมเนอร์**, โอปุสที่ 54 เป็นผลงานประพันธ์ที่มีชื่อเสียงของโรเบิร์ต อะเล็กซานเดอร์ ชูมัน ในปี ค.ศ. 1845 เป็นเปียโนคอนแชร์โตชิ้นที่สี่ที่ชูมันประพันธ์ขึ้น หลังจากเขาเริ่มแต่งเปียโนคอนแชร์โตมาแล้วสามชิ้น ในบันไดเสียงอี แฟลต เมเจอร์ (ค.ศ. 1828), เอฟ เมเจอร์ (ค.ศ. 1829-1831) และ ดี ไมเนอร์ (ค.ศ. 1839) แต่ไม่มีชิ้นใดเสร็จสมบูรณ์

ในปี ค.ศ. 1841 ชูมันเริ่มแต่งฟ็องเตซีสำหรับบรรเลงด้วยเปียโนและวงออร์เคสตรา ต่อมาคลารา ชูมัน ภรรยาของเขาได้แนะนำให้แต่งขยายเพิ่มเป็นเปียโนคอนแชร์โต  ชูมันได้แต่งท่อนอินเตอร์เมซโซและท่อนจบเพิ่มในปี ค.ศ. 1845  ผลงานชิ้นนี้กลายเป็นเปียโนคอนแชร์โตชิ้นเดียวของชูมันที่เสร็จสมบูรณ์ ออกแสดงครั้งแรกเมื่อวันที่ 1 มกราคม ค.ศ. 1846 ที่เมืองไลพ์ซิช รัฐซัคเซิน ประเทศเยอรมนี โดย คลารา ชูมัน เป็นผู้บรรเลงเดี่ยวเปียโน

ผลงานชิ้นนี้ยังมีอิทธิพลต่องานของเอ็ดเวิร์ด กรีก (ค.ศ. 1843-1907) ซึ่งได้ชมการแสดงของคลารา ชูมัน ในปี ค.ศ. 1858 ขณะอยู่ในวัย 15 ปี กรีกได้ประพันธ์เปียโนคอนแชร์โตในบันไดเสียง เอ ไมเนอร์ เช่นเดียวกัน ผลงานของกรีกชิ้นนี้มีท่วงทำนองใกล้เคียงกับผลงานของชูมันเป็นอย่างมาก 

## แหล่งข้อมูลอื่น
*
*

หมวดหมู่:ผลงานของ โรแบร์ท ชูมัน
หมวดหมู่:เปียโนคอนแชร์โต
เปียโนคอนแชร์โต (กริก)

**เปียโนคอนแชร์โตในบันไดเสียง เอ ไมเนอร์**, โอปุสที่ 16  ผลงานประพันธ์ของเอ็ดเวิด กริก นักประพันธ์ชาวนอร์เวย์ ในปี ค.ศ. 1868 เป็นคอนแชร์โตเพียงชิ้นเดียวของกริก แต่เป็นผลงานหนึ่งที่มีชื่อเสียงที่สุดของเขา  นอกเหนือจากสวีตประกอบบทละครเพียร์ กินต์ของเฮนริก อิบเซน และเป็นเปียโนคอนแชร์โตชิ้นหนึ่งที่ได้รับความนิยม

กริกได้รับแรงบันดาลใจในการแต่งคอนแชร์โตชิ้นนี้จากการได้ชมการแสดงเปียโนคอนแชร์โตในบันไดเสียง เอ ไมเนอร์ของโรเบิร์ต ชูมันน์ บรรเลงโดยคลารา ชูมันน์ที่เมืองไลพ์ซิจในปี ค.ศ. 1858  สิบปีต่อมากริกในวัย 24 ปี ได้มีความคิดที่จะแต่งเปียโนคอนแชร์โตของตนเอง เขาแต่งคอนแชร์โตชิ้นนี้ขณะพักผ่อนอยู่ที่เดนมาร์ก โดยมีท่วงทำนอง และรูปแบบคล้ายกับผลงานของชูมันน์ สอดแทรกด้วยทำนองดนตรีโฟล์กของนอร์เวย์

ผลงานชิ้นนี้ออกแสดงครั้งแรกที่โคเปนเฮเกน เมื่อวันที่ 3 เมษายน ค.ศ. 1869

## อ้างอิง

## แหล่งข้อมูลอื่น
*
*An essay on the concerto by Monica Jangaard at the Grieg Museum website 
* 

หมวดหมู่:เปียโนคอนแชร์โต
หมวดหมู่:ผลงานของ เอ็ดเวิร์ด กริก
หญ้าข้าวนก

thumb|190px|หญ้าข้าวนก(Jungle Rice)
**หญ้าข้าวนก** (ภาษาอังกฤษ: jungle rice, birdsrice) เป็นพืชในวงศ์หญ้า เป็นพืชฤดูเดียว ขึ้นเป็นกอ สูง 30-60 ซม. ต้นสีม่วงอมแดงหรือสีเขียว ใบเป็นเส้นตรง ยาว 10 - 15 ซม. ดอกช่อแบบพานิเคิล มีช่อดอกย่อย 3 -10 อัน ยาว 5-15 ซม. ออกดอกตลอดทั้งปี ขยายพันธุ์ด้วยเมล็ด ขึ้นได้ทั้งในดินแห้งและน้ำท่วมขัง มักพบเป็นวัชพืชในนาข้าว และพื้นที่เกษตรกรรมในที่ดอน พบได้ทั่วประเทศไทย

เป็นพืชที่พบได้ทั่วไปในทวีปเอเชียและทวีปแอฟริกา มีถิ่นกำเนิดในอินเดียมีการใช้เป็นพืชอาหารถ้าเกิดความอดอยาก ในชาดและซูดานนำเมล็ดของหญ้าชนิดนี้มาบดเป็นแป้งและนำไปทำขนมปัง ในรัฐราชสถาน ประเทศอินเดีย นำเมล็ดของหญ้าไปหุงกินแทนข้าวได้ ข้างฟ่างในอินเดีย  (*[[Echinochloa frumentacea]]*)ได้ปรับปรุงพันธุ์ไปจากพืชป่าชนิดนี้  มีปลูกเป็นธัญพืชเฉพาะในอินเดียเท่านั้น ในสหรัฐ ออสเตรเลียและแคนาดาปลูกเป็นพืชอาหารสัตว์ เมล็ดรับประทานได้ โดยหุงในน้ำหรือนำไปคั่วใช้เป็นอาหารในยามขาดแคลน นำไปหมักทำเบียร์ ใช้เป็นอาหารสัตว์ ในชวานำยอดอ่อนไปรับประทานเป็นผัก โปรตีนในเมล็ดไม่มีกลูเตนจึงไม่เหมาะกับการนำไปทำขนมปัง

## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 10: ธัญพืช. กทม. สถาบันวิจัยวิทยาศาสตร์และเทคโนโลยีแห่งประเทศไทย. 254 4หน้า 113 – 115
## แหล่งข้อมูลอื่น
*''E. colona'' as a weed
 หมวดหมู่:หญ้า
หมวดหมู่:ธัญพืช
ธงชาติหมู่เกาะบริติชลีเวิร์ด

**[[ธงชาติ]][[หมู่เกาะบริติชลีเวิร์ด]]** เป็นธงสหพันธรัฐอาณานิคมของหมู่เกาะลีเวิร์ด. มีลักษณะเป็นธงแสดงสัญชาติสีน้ำเงิน ที่ด้านปลายธงมีตราสหพันธรัฐ. สหพันธรัฐอาณานิคมแห่งนี้ได้ประกาศใช้ตราอาณานิคมอย่างเป็นทางการเมื่อ พ.ศ. 2452. สำหรับธงของผู้ว่าการแห่งบริติชลีเวิร์ด ใช้ธงชาติสหราชอาณาจักรมีภาพตราแผ่นดินประจำดินแดนเป็นเครื่องหมายสำคัญ.

## ดูเพิ่ม
**ธงชาติในกลุ่มหมู่เกาะลีเวิร์ด*
*ธงชาติหมู่เกาะบริติชวินเวิร์ด
*ธงชาติสหพันธรัฐอินดีสตะวันตก (มกราคม พ.ศ. 2501 - พฤษภาคม พ.ศ. 2504)
**ธงชาติแอนติกาและบาร์บูดา
**ธงชาติหมู่เกาะบริติชเวอร์จิน
**ธงชาติดอมินีกา
**ธงชาติมอนเซอร์รัต
**ธงชาติเซนต์คริสโตเฟอร์-เนวิส-แองกวิลลา

## แหล่งข้อมูลอื่น
*

หมวดหมู่:Obsolete national flags
หมวดหมู่:วัฒนธรรมแคริบเบียน
หมวดหมู่:ธงแสดงสัญชาติสีน้ำเงิน
หมวดหมู่:ธงประจำดินแดนอาณานิคมของสหราชอาณาจักร
หมวดหมู่:ธงชาติในอดีต
ธงชาติหมู่เกาะบริติชวินด์เวิร์ด

**[[ธงชาติ]][[หมู่เกาะบริติชวินด์เวิร์ด]]** เป็นธงสหพันธ์อาณานิคมของหมู่เกาะวินด์เวิร์ด มีลักษณะเป็นธงแสดงสัญชาติสีน้ำเงิน ที่ด้านปลายธงมีตราสหพันธรัฐ สหพันธ์อาณานิคมแห่งนี้ได้ประกาศใช้ตราอาณานิคมอย่างเป็นทางการเมื่อ พ.ศ. 2446 สำหรับธงของผู้ว่าการแห่งบริติชวินด์เวิร์ดใช้ธงชาติสหราชอาณาจักรมีภาพตราแผ่นดินประจำดินแดนเป็นเครื่องหมายสำคัญ

สหพันธ์อาณานิคมแห่งหมู่เกาะวินด์เวิร์ดได้เข้าเป็นส่วนหนึ่งของดินแดนโพ้นทะเลอังกฤษเมื่อเดือนมิถุนายน พ.ศ. 2499 และยุบเลิกสหพันธ์เมื่อ 31 พฤษภาคม พ.ศ. 2505

## ธงสมัยต่างๆ
### ธงชาติ

### ธงผู้ว่าราชการ

## ดูเพิ่ม
**ธงชาติในกลุ่มหมู่เกาะวินด์เวิร์ด*
*ธงชาติหมู่เกาะบริติชลีเวิร์ด
*ธงชาติสหพันธรัฐอินดีสตะวันตก (มกราคม พ.ศ. 2501 - พฤษภาคม พ.ศ. 2504)
**ธงชาติเกรเนดา
**ธงชาติเซนต์ลูเชีย
**ธงชาติเซนต์วินเซนต์และเกรนาดีนส์
**ธงชาติตรินิแดดและโตเบโก

## แหล่งข้อมูลอื่น
*

หมวดหมู่:Obsolete national flags
หมวดหมู่:ธงแสดงสัญชาติสีน้ำเงิน
หมวดหมู่:วัฒนธรรมแคริบเบียน
หมวดหมู่:ธงประจำดินแดนอาณานิคมของสหราชอาณาจักร
หมวดหมู่:ธงชาติในอดีต
ภาษาหมิ่นกลาง

**ภาษาหมิ่นกลาง** หรือ**ภาษาหมิ่นจง** () เป็นสำเนียงของภาษาจีนหมิ่น ใช้พูดในบริเวณหย่งอาน ซานมิงและซาในภาคกลางของมณฑลฝูเจี้ยน ผู้ที่พูดเป็นภาษาแม่คาดว่ามีประมาณ 3,500,000 คน

 

หมวดหมู่:ภาษาในประเทศจีน
สำนักงานเทคโนโลยีและนวัตกรรมด้านชีววิทยาศาสตร์ (องค์การมหาชน)

**สำนักงานเทคโนโลยีและนวัตกรรมด้านชีววิทยาศาสตร์** (ย่อว่า ศลช.; ) เดิมชื่อ "ศูนย์ความเป็นเลิศด้านชีววิทยาศาสตร์" เป็นองค์การมหาชน มีหน้าที่ในการจัดทำและเสนอยุทธศาสตร์การพัฒนาธุรกิจและอุตสาหกรรมด้านชีววิทยาศาสตร์ ประสานความร่วมมือด้านชีววิทยาศาสตร์ ตลอดจนให้บริการทางวิชาการ เผยแพร่ความรู้ และพัฒนาบุคลากรด้านชีววิทยาศาสตร์ เพื่อผลักดันงานวิจัยและนวัตกรรมสู่การใช้ประโยชน์เชิงพาณิชย์

## ประวัติ
สำนักงานเทคโนโลยีและนวัตกรรมด้านชีววิทยาศาสตร์ เดิมเป็นหน่วยงานในสังกัดสำนักงานบริหารและพัฒนาองค์ความรู้ ซึ่งได้มีการจัดตั้งขึ้นในปี พ.ศ. 2552 มีชื่อว่า **"ศูนย์ความเป็นเลิศด้านชีววิทยาศาสตร์ของประเทศไทย"** ต่อมาในรัฐบาลของนายอภิสิทธิ์ เวชชาชีวะ เห็นว่าชีววิทยาศาสตร์มีความสำคัญและจำเป็นแก่การแพทย์ในส่วนที่เกี่ยวข้องกับสุขภาพของมนุษย์ เนื่องจากสามารถนำองค์ความรู้และนวัตกรรมไปสู่การผลิตผลิตภัณฑ์ด้านชีววิทยาศาสตร์ในเชิงธุรกิจและอุตสาหกรรม จึงได้มีการจัดตั้งเป็นองค์การมหาชน โดยตราพระราชกฤษฎีกาจัดตั้งศูนย์ความเป็นเลิศด้านชีววิทยาศาสตร์ (องค์การมหาชน) พ.ศ. 2554 มีผลบังคับใช้ในวันที่ 28  พฤษภาคม พ.ศ. 2554 กระทั่งในปี 2569 ได้มีพระราชกฤษฎีกาจัดตั้งสำนักงานเทคโนโลยีและนวัตกรรมด้านชีววิทยาศาสตร์ (องค์การมหาชน) พ.ศ. 2569 มีผลบังคับใช้ในวันที่ 7 กุมภาพันธ์ พ.ศ. 2569

## คณะกรรมการ
สำนักงานเทคโนโลยีและนวัตกรรมด้านชีววิทยาศาสตร์ (องค์การมหาชน) มีคณะกรรมการคณะหนึ่ง เรียกว่า "คณะกรรมการบริหารสำนักงานเทคโนโลยีและนวัตกรรมด้านชีววิทยาศาสตร์" ประกอบด้วย ประธานกรรมการซึ่งคณะรัฐมนตรีแต่งตั้ง กรรมการโดยตำแหน่งจำนวน 3 คน (ปลัดกระทรวงการอุดมศึกษา วิทยาศาสตร์ วิจัยและนวัตกรรม เลขาธิการคณะกรรมการอาหารและยา และผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ) และกรรมการผู้ทรงคุณวุฒิจำนวนไม่เกิน 6 คน ซึ่งคณะรัฐมนตรีแต่งตั้ง โดยมีผู้อำนวยการสำนักงานเทคโนโลยีและนวัตกรรมด้านชีววิทยาศาสตร์ เป็นกรรมการและเลขานุการ

## การดำเนินงาน
สำนักงานเทคโนโลยีและนวัตกรรมด้านชีววิทยาศาสตร์ ได้ดำเนินการในการบริหารงานวิจัยด้านชีววิทยาศาสตร์ และการพัฒนาสู่เชิงพาณิชย์ ทั้งในและต่างประเทศ และการให้คำปรึกษาภาคเอกชน บริการข้อมูล ความรู้ด้านชีววิทยาศาสตร์ รวมทั้งการเผยแพร่องค์ความรู้ด้านชีววิทยาศาสตร์ การแพทย์ และสุขภาพของประเทศไทย ตลอดจนการสนับสนุนทุนวิจัยเพื่อสร้างนวัตกรรมเพื่อสุขภาพ อาทิ ผลงานด้าน AI ทางการแพทย์ เป็นต้น

## อ้างอิง

หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:องค์การมหาชน
หมวดหมู่:องค์การที่ก่อตั้งในปี พ.ศ. 2554
หมวดหมู่:หน่วยงานของรัฐบาลไทยในเขตพญาไท
หมวดหมู่:หน่วยงานด้านวิทยาศาสตร์และเทคโนโลยีของไทย
ภาษาหมิ่นเหนือ

**ภาษาหมิ่นเหนือ** หรือ **ภาษาหมิ่นเป่ย์** () เป็นสำเนียงของภาษาจีนหมิ่นที่พูดในภาคตะวันตกเฉียงเหนือของมณฑลฝูเจี้ยน ภาษาจีนในมณฑลฝูเจี้ยนแบ่งเป็นสองสำเนียงคือภาษาหมิ่นเหนือกับภาษาหมิ่นใต้หรือภาษาจีนฮกเกี้ยน แต่ในปัจจุบัน ภาษาจีนหมิ่นถูกแบ่งละเอียดกว่านี้มาก ในการแบ่งอยางแคบ สำเนียงย่อยของภาษาหมิ่นเหนือได้แก่ อู่อี๋ซาน, เจี้ยนโอว, ซงซี, เจิ้งเหอ, ผู่เฉิงตอนใต้ รวมไปถึงพื้นที่ส่วนใหญ่ของหนานผิง สำเนียงที่อยู่ทางตะวันออกของหนานผิงแยกเป็นอีกสำเนียงหนึ่งของภาษาจีนหมิ่น เรียกภาษาเซ่าเจียง

## อ้างอิง
 
*

หมวดหมู่:ภาษาในตระกูลภาษาจีน
โปรตีนเซลล์เดียว

thumb|สไปรูไลนา
**โปรตีนเซลล์เดียว** (; SCP) เป็นโปรตีนที่ผลิตได้จากจุลินทรีย์ โดยจุลินทรีย์จะมีลักษณะการเจริญเป็นเซลล์เดียวหรือเส้นใย ไม่เกิดเป็นเนื้อเยื่อ จุลินทรีย์ที่นิยมนำมาผลิตโปรตีนเซลล์เดียวในปัจจุบันคือ สไปรูไลนา (*Spirulina* sp.) เพราะมีโภชนาการทางอาหารสูง และมีคุณสมบัติทางการแพทย์  เช่น ลดคลอเรสเตอรอล เพิ่มจุลินทรีย์ที่มีประโยชน์ แก้ไขภาวะขาดแคลนอาหารในเด็ก ยับยั้งไวรัสเอดส์  เป็นต้น ประเทศญี่ปุ่นเป็นประเทศแรกที่มีการผลิตสาหร่ายในระดับทางการค้าเมื่อ พ.ศ. 2503 โดยทำการเลี้ยงสาหร่าย *Chlorella*  sp.  ต่อมาในพ.ศ. 2513 การเพาะเลี้ยงสาหร่ายสไปรูไลนาทางการค้าเริ่มขึ้นที่แถบทะเลสาบเทกโกโก ประเทศเม็กซิโก และแพร่หลายไปทั่วโลก
  
หมวดหมู่:เทคโนโลยีชีวภาพ 

หมวดหมู่:วิศวกรรมชีวเคมี
หมวดหมู่:อาหารทดแทนเนื้อสัตว์
รอยเท้าปีศาจ

[thumb|[ภาพวาดปรากฏการณ์รอยเท้าปีศาจ]]  
**รอยเท้าปีศาจ** () เป็นชื่อเรียกปรากฏการณ์ประหลาดที่ตราบจนวันนี้ก็ยังไม่มีคำอธิบายว่าเกิดขึ้นได้อย่างไร 

## เหตุการณ์
ในวันที่ 8–9 กุมภาพันธ์ ค.ศ. 1855 ที่มณฑลเดวอน ใกล้กับแม่น้ำเอ็ก ทางตอนใต้ของประเทศอังกฤษ มีหิมะตกอย่างหนัก  รุ่งเช้าขึ้นมา ชาวเมืองต่างพบกับร่องรอยประหลาดบนพื้นหิมะและน้ำแข็งคล้ายรอยเท้าของสัตว์จำพวกสัตว์กีบ เช่น ลาหรือม้า ขนาดของรอยนั้นยาว 4 นิ้ว กว้าง 2 นิ้วเศษ  ร่องรอยนี้ได้กระจายไปทั่วเมือง ราวกับว่าเจ้าของเท้านี้ได้เดินไปทั่วเมืองในเวลากลางคืนที่ผ่านมา ทั้งสนามหญ้าหรือท้องทุ่ง แต่ทว่าที่ประหลาด คือ รอยนี้ดูเหมือนว่าจะเดินด้วยสองเท้าหลังเท่านั้น และปรากฏไปทั่ว แม้กระทั่งในสถานที่ที่ไม่น่าจะเกิดขึ้นได้ เช่น บนกำแพง, ขอบหน้าต่าง หรือหลังคาบ้าน และแม้กระทั่งในท่อระบายน้ำที่มีเส้นผ่าศูนย์กลางเพียง 6 นิ้วเท่านั้น    ความห่างระหว่างรอยมีความสม่ำเสมอกัน  ซึ่งในบางแห่งการสถานที่เกิดรอยมีความห่างกันมาก จนเจ้าของรอยจะต้องกระโดดเป็นระยะทางไกล  และรวมระยะทางที่ร่องรอยนี้ปรากฏเป็นระยะทางนับ 100 ไมล์ ซึ่งคงไม่มีสัตว์ชนิดไหนที่จะทำเช่นนี้ได้ภายในคืนเดียว

รอยนี้ไปสิ้นสุดลงที่เมืองลิมสโตน ซึ่งเป็นเมืองที่อยู่ใกล้เคียงกัน  คล้ายกับว่าได้หายตัวไปเฉย ๆ ซึ่งไม่มีผู้ใดทราบว่าเกิดจากการกระทำของสัตว์ชนิดใดหรือผู้ใด จึงเรียกกันว่า "รอยเท้าปีศาจ" 

ได้มีผู้ตั้งทฤษฎีไว้เกี่ยวกับรอยเท้าปีศาจนี้มากมาย ทั้ง เชื่อว่า เกิดจากการกระทำของจิงโจ้หรือปรากฏการณ์ธรรมชาติที่กระแสน้ำอุ่นที่ได้ลอยกระทบกับอุณหภูมิที่ลอยต่ำลงมา ซึ่งทำให้เกิดไอน้ำขึ้น เมื่อไอน้ำได้ลอยไปกระทบพื้นที่ที่ปกคลุมด้วยหิมะ  ก็อาจทำให้น้ำเกิดการพองตัวขึ้นจนเกิดรอยดังกล่าว แต่ก็เป็นได้เพียงข้อสันนิษฐานของปริศนาที่เกิดมานานกว่า 150 ปีแล้ว 

และในวันที่ 13 มีนาคม ค.ศ. 2009 ปรากฏการณ์รอยเท้าปีศาจนี้ก็ได้กลับมาเกิดขึ้นอีกครั้ง ณ มณฑลเดวอน เช่นเคยเหมือนในอดีต

## อ้างอิง

หมวดหมู่:นอกเหนือปรกติ
หมวดหมู่:เทศมณฑลเดวอน
เดอะสเตรตส์ไทมส์

**เดอะสเตรตส์ไทมส์** () เป็นหนังสือพิมพ์รายวันภาษาอังกฤษของประเทศสิงคโปร์  เป็นหนังสือพิมพ์รายวันที่มียอดจำหน่ายสูงสุดในสิงคโปร์ วันละ 400,000 ฉบับ ฉบับวันอาทิตย์ใช้ชื่อว่า **เดอะซันเดย์ไทมส์**  ปัจจุบันเดอะสเตรตส์ไทมส์เป็นส่วนหนึ่งของบริษัท สิงคโปร์เพรสโฮลดิงส์

เดอะสเตรตส์ไทมส์ก่อตั้งขึ้นในปี ค.ศ. 1845 โดยนักธุรกิจชาวอาร์มีเนียชื่อ แคทชิก โมเสส ขณะนั้นทั้งสิงคโปร์และมาเลเซียยังเป็นส่วนหนึ่งของจักรวรรดิอังกฤษ ต่อมาเมื่อสิงคโปร์และมาเลเซียประกาศอิสรภาพในปี ค.ศ. 1963 และสิงคโปร์แยกตัวออกจากมาเลเซียในปี ค.ศ. 1965 หนังสือพิมพ์ฉบับนี้ได้เน้นตีพิมพ์เฉพาะในสิงคโปร์ และก่อตั้งหนังสือพิมพ์ฉบับใหม่ คือ นิวสเตรตส์ไทมส์ ตีพิมพ์เฉพาะในมาเลเซีย

## อ้างอิง

## แหล่งข้อมูลอื่น
* SPH NewsLink—Archive of Straits Times Articles 

หมวดหมู่:หนังสือพิมพ์รายวัน
หมวดหมู่:บริษัทของสิงคโปร์
หมวดหมู่:บริษัทที่ก่อตั้งในปี พ.ศ. 2388
พรรคทางเลือกใหม่

อาจหมายถึง
* พรรคทางเลือกใหม่ ซึ่งเปลี่ยนชื่อจาก พรรคมวลชน เมื่อปี พ.ศ. 2549 และยุบพรรค ในปี พ.ศ. 2552
* พรรคทางเลือกใหม่ (พ.ศ. 2561) เป็นพรรคการเมืองที่จัดตั้งในปี พ.ศ. 2561
AEC

**เออีซี** (AEC) อาจหมายถึง
* ประชาคมเศรษฐกิจอาเซียน (ASEAN Economic Community)
* ประชาคมเศรษฐกิจแอฟริกา (Africa Economic Community)
* AEC เป็นคำย่อของบุคคลที่เกี่ยวข้องในงานก่อสร้าง คือ สถาปนิก (architect), วิศวกร (engineer) และ ผู้รับเหมา (contractor)
หญ้าสนกระจับ

**หญ้าสนกระจับ** (ภาษาอังกฤษ:burgrass, hedgehog grass)  เป็นพืชวงศ์หญ้าและพืชฤดูเดียว ออกรากตามข้อ แตกเป็นกอ สูง 50 ซม. ใบยาว มีขนที่ขอบของปลอกหุ้มยาว 5-30 ซม. ช่อดอกแบบ dense spike เป็นทรงกระบอก ยาว 3-10 ซม. ติดผลประมาณ 2-3 เม็ด เปลือกหุ้มเมล็ดสามารถติดไปกับเสื้อผ้าหรือบาดผิวหนังได้ ออกดอกตลอดทั้งปี ชอบดินทราย พบในที่ทิ้งขยะ บางครั้งพบในบริเวณเกษตรกรรม แพร่กระจายทั่วประเทศไทย เป็นพืชท้องถิ่นในทวีปอเมริกา
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
 
หมวดหมู่:หญ้า
นิวแมติก

**นิวเมติกส์** () เป็นสาขาวิชาเทคโนโลยีที่เกี่ยวข้องกับการศึกษาและประยุกต์การใช้อากาศอัดให้เครื่องกลขับเคลื่อน

คำว่า นิวเมติกส์ มีรากศัพท์มาจากภาษากรีกโบราณ คำว่า “*Pneuma*” หมายถึง ก๊าชที่มองไม่เห็น ในปัจจุบันเป็นที่ทราบกันว่า **ระบบนิวเมติกส์**จะหมายถึง ระบบที่ใช้อากาศอัดและส่งไปตามท่อทาง อากาศอัดดังกล่าวคือตัวกลางในการส่งถ่ายกำลังของไหลให้เป็นพลังงานกล จากนั้นจึงใช้พลังงานกลดังกล่าวไปใช้งาน เช่น การทำให้กระบอกสูบลมหรือมอเตอร์ลมทำงาน และตัวอย่างของการนำพลังงานดังกล่าวไปประยุกต์ใช้ ได้แก่ งานบรรจุหีบห่อสินค้า งานขนถ่ายวัสดุ เครื่องมือกลที่ใช้พลังงานลมในการขับเคลื่อน การจับยึดเพื่อเจาะชิ้นงาน และการประทับตราลงบนตัวชิ้นงาน เป็นต้น   

การนำอากาศอัดมาประยุกต์ใช้งานนั้นมีวัตถุประสงค์หลักเพื่อก่อให้เกิดการทำงานอย่างอัตโนมัติ (*Automation*) และก่อให้เกิดการประหยัดแรงงานมนุษย์ ทั้งนี้เนื่องจากระบบนิวแมติกมีจุดเด่นหลายประการเมื่อเปรียบเทียบกับอุปกรณ์ในระบบไฮดรอลิก (*Hydraulic*) และอุปกรณ์ที่ทำงานด้วยระบบกลไกหรือระบบไฟฟ้า ซึ่งข้อดีของระบบนิวเมติกส์ ได้แก่

* โครงสร้างอุปกรณ์ที่ไม่ยุ่งยากซับซ้อน
* ค่าใช้จ่ายในการลงทุนต่ำ
* ง่ายและสะดวกในการบำรุงรักษาอุปกรณ์ 

ตัวอย่างการนำเอาระบบนิวแมติกไปใช้ประโยชน์ในโรงงานอุตสาหกรรม ได้แก่ กลไกในการจับยึดของเครื่องประกอบชิ้นส่วนในโรงงานอุตสาหกรรม ซึ่งสามารถที่จะนำพลังงานจากอากาศอัดหรือระบบนิวเมติกมาประยุกต์ใช้งานได้อย่างสะดวก โดยการติดตั้งกระบอกลมนิวแมติกเพื่อทำหน้าที่จับยึดชิ้นส่วนที่ต้องการ เป็นต้น

## แหล่งข้อมูลอื่น
* ระบบนิวเมติกในงานอุตสาหกรรม 
* ข้อควรระวังในการเลือกใช้ระบบนิวเมติก

หมวดหมู่:นิวเมติก
โสภณ เพชรสว่าง

**โสภณ เพชรสว่าง** (เกิด 31 ธันวาคม พ.ศ. 2483) อดีตรองประธานสภาผู้แทนราษฎร คนที่หนึ่ง อดีตเลขาธิการพรรคมวลชน และอดีตสมาชิกสภาผู้แทนราษฎรจังหวัดบุรีรัมย์

## ประวัติ
โสภณ เพชรสว่าง เกิดเมื่อวันที่ 31 ธันวาคม พ.ศ. 2483 ที่ตำบลกระสัง อำเภอกระสัง จังหวัดบุรีรัมย์ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง เมื่อ พ.ศ. 2519

## การทำงาน
โสภณ เพชรสว่าง เคยทำงานเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎร จังหวัดบุรีรัมย์ ในการเลือกตั้ง พ.ศ. 2526 (สังกัดพรรคประชาธิปัตย์) พ.ศ. 2531 (สังกัดพรรคมวลชน) พ.ศ. 2535/2 พ.ศ. 2538 พ.ศ. 2539 (สังกัดพรรคชาติพัฒนา) พ.ศ. 2544 พ.ศ. 2548 (สังกัดพรรคไทยรักไทย) และเคยดำรงตำแหน่งเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ใน พ.ศ. 2526 และเป็นรองประธานสภาผู้แทนราษฎร คนที่ 1

ในการเลือกตั้ง พ.ศ. 2550 ลงสมัครในสังกัดพรรคเพื่อแผ่นดิน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้เข้าร่วมกิจกรรมทางการเมืองกับพรรคเพื่อไทย ลงสมัคร ส.ส.ระบบบัญชีรายชื่อ ลำดับที่ 80 แต่ไม่ได้รับเลือกตั้ง ต่อมาได้รับตำแหน่งที่ปรึกษารัฐมนตรีประจำสำนักนายกรัฐมนตรี (วรวัจน์ เอื้ออภิญญกุล)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 83

ใน พ.ศ. 2561 นายโสภณได้ย้ายจากพรรคเพื่อไทยมาสังกัด พรรคพลังพลเมืองไทย เป็นรองหัวหน้าพรรค จากนั้นจึงได้ย้ายมาสมัครเป็นสมาชิก พรรคเพื่อชาติ ในปีเดียวกัน ทว่าลาออกในอีก 2 เดือนต่อมา พร้อมกับบุตรชาย สุรศักดิ์ เพชรสว่าง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอกระสัง
หมวดหมู่:นักการเมืองไทย
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคมวลชน
หมวดหมู่:พรรคความหวังใหม่
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:พรรคเพื่อไทย
หมวดหมู่:พรรคเศรษฐกิจ
หมวดหมู่:พรรคเพื่อชาติ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วรรณคดีเอเชียตะวันออกเฉียงใต้

**วรรณคดีเอเชียตะวันออกเฉียงใต้** เป็นวรรณกรรมที่มีความสำคัญของเอเชียตะวันออกเฉียงใต้ มักเป็นเรื่องราวที่เกิดจากวรรณคดีภาษาสันสกฤต อันได้แก่ รามายณะ, มหาภารตะ และคัมภีร์ปุราณะ ควบคู่กันกับนิทานพื้นเมืองของแต่ละชาติ โดยมากมักเป็นเรื่องราวที่เกี่ยวกับวิถีชีวิต ความเชื่อ และคติต่างๆของผู้คนในแต่ละภูมิภาค รวมถึง อาจมีการสอดแทรกความเชื่อทางศาสนา และประเพณีวัฒนธรรม

## ประวัติ
แต่เดิม เรื่องแต่งต่างๆ มักมาจากการดำรงชีวิต หรือการเอาชีวิตรอดของผู้คน เรื่องแต่งต่างๆเดิมยังไม่มีแบบแผนที่แน่นอน เมื่อสังคมเริ่มมีความเจริญก้าวหน้า กิจกรรมการเสพวรรณกรรมจึงเริ่มต้นขึ้น ทั้งในรูปแบบของนิทาน, นิทานพื้นบ้าน หรือเพลงพื้นบ้านต่างๆ

ต่อมา ประเทศในเอเชียตะวันออกเฉียงใต้ได้เริ่มรับอิทธิพลมาจากวัฒนธรรมอินเดียและจีน เนื่องด้วยอยู่ในภูมิภาคที่อยู่ระหว่างสองอารยธรรมดังกล่าว จึงได้นำวรรณคดีหลายเรื่องราวมาดัดแปลง ทั้งจากเรื่องที่เขียนในภาษาบาลี, ภาษาสันสกฤต และภาษาจีน โดยอาจนำเรื่องที่เป็นที่รู้จักของจีนและอินเดียมาแปล หรือปรับใหม่ โดยพระมหากษัตริย์, ขุนนาง หรือพระสงฆ์ ในสมัยนั้น

ปัจจุบันได้มีการเปิดหลักสูตรการเรียนการสอนวิชาว่าด้วยเรื่องวรรณคดีเอเชียตะวันออกเฉียงใต้ในระดับอุดมศึกษาหลายแห่ง ตลอดจนมีการจัดหมวดหมู่ในห้องสมุดต่างๆ โดยใช้การจัดอยู่ในหมวด 895.9 ตามระบบทศนิยมของดิวอี้

## วรรณกรรมประจำชาติ
ในศตวรรษที่ 19 อิทธิพลจากตะวันตกเริ่มแผ่ขยายมายังภูมิภาคต่างๆ แทนที่วัฒนธรรมที่มีอยู่เดิมจากระบอบจักรวรรดินิยม ส่งผลให้เริ่มมีการรณรงค์วรรณคดีที่มีค่านี้ มิให้สูญสลายไปตามกาลเวลาในหลายประเทศ เพื่อเป็นการอนุรักษ์ให้แก่คนรุ่นหลังต่อไป ดังเช่น:

#### วรรณกรรมเวียดนาม
วรรณกรรมเวียดนาม ได้รับอิทธิพลทั้งทางวัฒนธรรมและภาษาจีน เคยมีการใช้อักษรจื๋อโนมในช่วงคริสต์ศตวรรษที่ 14 และต่อมา ในช่วงคริสต์ศตวรรษที่ 19 ได้มีการใช้อักษรโรมันแทนที่อักษรจีนในภาษาเวียดนาม

#### วรรณคดีไทย
วรรณคดีไทย, พม่า และกัมพูชา ต่างได้รับอิทธิพลมาจากพุทธศาสนานิกายเถรวาท รวมถึงอิทธิพลจากประเทศอินเดีย ในช่วงคริสต์ศตวรรษที่ 13 ได้มีการประดิษฐ์ตัวอักษรและนำมาใช้ในงานวรรณกรรม โดยจากช่วงอดีตถึงปัจจุบัน องค์พระมหากษัตริย์, ราชวงศ์ และเจ้านายของไทย ต่างได้สร้างสรรค์ผลงานด้านวรรณศิลป์ไว้เป็นจำนวนมาก ในขณะเดียวกัน ประชาชนส่วนมากก็มีโอกาสรับรู้ถึงงานวรรณกรรมอย่างแพร่หลาย รวมถึงช่วงต้นคริสต์ศตวรรษที่ 19 ก็ได้เริ่มมีผลงานที่สำคัญจากประเทศจีน ที่เป็นที่รู้จักกันมากขึ้น และเริ่มมีการจัดแปลในรูปแบบบทร้อยแก้วในเวลาต่อมา

## อ้างอิง

* ภาษาและวรรณคดีเอเชียตะวันออกเฉียงใต้ : คู่มือที่ได้รับการคัดสรร
* วรรณคดีเอเชียตะวันออกเฉียงใต้ ครั้งที่ 1 - กรุงเทพธุรกิจ ออนไลน์ 

## แหล่งข้อมูลอื่น
* การประชุมวิชาการนานาชาติวรรณคดีและวรรณคดีเปรียบเทียบ ครั้งที่ 2 
* Department of Comparative Literature - Programs

หมวดหมู่:วรรณกรรมเอเชีย
แดร์รอน กิบสัน

**แดร์รอน ทอมัส แดเนียล กิบสัน** () เกิดเมื่อวันที่ 25 ตุลาคม ค.ศ. 1987 เป็นอดีตนักฟุตบอลชาวไอริช ตำแหน่งกองกลาง 

## เกียรติประวัติ
### สโมสร
**แมนเชสเตอร์ยูไนเต็ด**
* พรีเมียร์ลีก: 2010–11
*อีเอฟแอลคัพ: 2008–09, 2009–10
*ฟุตบอลชิงแชมป์สโมสรโลก: 2008

### รางวัลส่วนตัว
* รางวัลผู้เล่นเยาวชนแห่งปี จิมมี เมอร์ฟี : 2005–06

## อ้างอิง

## แหล่งข้อมูลอื่น
*
*Profile at ManUtd.com

หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวไอร์แลนด์เหนือ
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากเดร์รี
รายชื่อรองประธานสภาผู้แทนราษฎรไทย

**รองประธานสภาผู้แทนราษฎรไทย** เป็นตำแหน่งรองประมุขในฝ่ายนิติบัญญัติ รัฐธรรมนูญกำหนดให้มีประธานสภาคนหนึ่งและรองประธานคนหนึ่งหรือสองคน ซึ่งพระมหากษัตริย์ทรงแต่งตั้งจากสมาชิกแห่งสภาผู้แทนราษฎรตามมติของสภา

## รายนามผู้ดํารงตําแหน่ง

## ดูเพิ่ม
* รายชื่อประธานสภาผู้แทนราษฎรไทย
* รายชื่อประธานวุฒิสภาไทย
** รายชื่อรองประธานวุฒิสภาไทย

## อ้างอิง

หมวดหมู่:การเมืองไทย
รองประธานสภาผู้แทนราษฎร
เอ็กซ์เกม (รายการโทรทัศน์)

**เอ็กซ์เกม** เป็นรายการเกมโชว์ประเภทควิซโชว์ โดยได้เริ่มออกอากาศครั้งแรกเมื่อ วันอังคารที่ 1 กุมภาพันธ์ พ.ศ. 2554 ทางสถานีวิทยุโทรทัศน์ไทยทีวีสีช่อง 3 โดยมีผู้ดำเนินรายการคือ ไตรภพ ลิมปพัทธ์ ผลิตรายการโดยบริษัท บอร์น แอนด์ แอสโซซิเอทด์ จำกัด

## กติกา
ผู้เล่นจะมีอยู่ 1 คู่ คู่ละ 2 คน โดยมีคำถามถึง 15 ข้อ โดยแบ่งออกเป็น 3 ข้อ ต่อ 1 ชุด โดยตอบคำถาม 3 ข้อให้หมด แล้วพีธีกรจึงจะเฉลยไปทีละข้อ โดยมีรางวัลสูงสุดถึง 1,000,000 บาท และ รถจักรยานยนต์ ยามาฮ่า ฟิโอเร่ 1 คัน โดยเกมการแข่งขัน แบ่งคำถามออกเป็น 3 ชุด ชุดละ 5 ข้อ แต่ละข้อมี 2 ตัวเลือก ในการเล่นชุดคำถามแต่ละชุด แบ่งเงินรางวัล ออกเป็นดังนี้
* คำถามชุดที่ 1 ถ้าตอบถูกทั้งหมดได้เงินรางวัล 50,000 บาท
* คำถามชุดที่ 2 ถ้าตอบถูกทั้งหมดได้เงินรางวัล 100,000 บาท
* คำถามชุดที่ 3 ถ้าตอบถูกทั้งหมดได้เงินรางวัล 1,000,000 บาท

## ประเภทคำถาม
เป็นคำถามที่เกี่ยวกับการทายราคา ของสัตว์ หรือสิ่งของ หรือการทายว่าข้อมูลใดถูกต้องเกี่ยวกับคน สัตว์ สิ่งของ สถานที่ สิ่งของหรือสัตว์ที่นำมาทายราคา จะต้องเป็นของที่หายาก แปลก ใหม่ล่าสุด แพง น่าสนใจ หรือเป็นที่สุด ไม่ว่าจะเป็นที่สุดในประเทศไทยหรือที่สุดในโลก เพื่อสร้างความตื่นเต้นให้แก่ผู้ชม โดยมีจุดมุ่งหมายให้ทุกคนได้รู้ว่าของอย่างนี้ก็มีในโลก

หมวดหมู่:เกมโชว์ไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2554
รังสีโทรศัพท์เคลื่อนที่กับสุขภาพ

ผลกระทบของ**รังสี[[โทรศัพท์เคลื่อนที่]]ที่มีต่อสุขภาพ**มนุษย์นั้นยังเป็นหัวข้อที่ได้รับความสนใจและการศึกษาอยู่ในปัจจุบัน อันเป็นผลมาจากการใช้โทรศัพท์เคลื่อนที่ที่เพิ่มขึ้นอย่างมหาศาลทั่วโลก (เมื่อเดือนมิถุนายน พ.ศ. 2552 มีตัวเลขผู้ใช้โทรศัพท์เคลื่อนที่ถึง 4.3 พันล้านคน) โทรศัพท์เคลื่อนที่ใช้คลื่นแม่เหล็กไฟฟ้าในช่วงคลื่นไมโครเวฟ ซึ่งบางคนเชื่อว่าเป็นอันตรายต่อสุขภาพมนุษย์ ส่วนระบบดิจิทัลไร้สายอื่น ๆ อย่างเช่น เครือข่ายการสื่อสารข้อมูล สร้างรังสีแบบที่คล้ายกัน

องค์การอนามัยโลกออกรายงานเมื่อวันที่ 31 พฤษภาคม พ.ศ. 2554 ซึ่งจัดรังสีโทรศัพท์เคลื่อนที่ว่า "อาจก่อให้เกิดมะเร็งในมนุษย์" รายงานดังกล่าวออกมาหลังจากทีมนักวิทยาศาสตร์ได้ทบทวนการศึกษาวิจัยเกี่ยวกับความปลอดภัยของโทรศัพท์เคลื่อนที่ การศึกษาวิจัยหนึ่งเกี่ยวกับการใช้โทรศัพท์เคลื่อนที่ในอดีตที่ถูกอ้างอิงในรายงานนั้นได้แสดงให้เห็นว่า กลุ่มผู้ใช้โทรศัพท์เคลื่อนที่บ่อยครั้งที่สุดจะมีความเสี่ยงเป็นเนื้องอกในสมองเพิ่มขึ้นถึง 40% (เฉลี่ยที่ได้รับรายงานอยู่ที่ 30 นาทีต่อวัน ติดต่อกันนานกว่า 10 ปี) 

การสรุปดังกล่าวตรงกันข้ามกับท่าทีก่อนหน้าที่ไม่คาดว่าโทรศัพท์เคลื่อนที่จะทำให้เกิดมะเร็งหรือสถานีฐาน และการทบทวนดังกล่าวไม่พบหลักฐานชัดเจนในผลกระทบต่อสุขภาพด้านอื่น ๆ และหลักฐานยืนยันเกี่ยวกับเนื้องอกในสมองและเนื้องอกประสาทหูในสมองนั้นได้รับการประเมินว่าอยู่ในระดับ "จำกัด" เช่นเดียวกับหลักฐานเกี่ยวกับมะเร็งประเภทอื่น ซึ่งได้รับการพิจารณาว่า "ไม่เพียงพอ"

## อ้างอิง

หมวดหมู่:สาธารณสุข
หมวดหมู่:โทรศัพท์มือถือ
หมวดหมู่:การสื่อสารไร้สาย
สุเทพ อัตถากร

**สุเทพ อัตถากร** (เกิด 17 ตุลาคม พ.ศ. 2480) อดีตรัฐมนตรีว่าการทบวงมหาวิทยาลัย ในรัฐบาลชวน หลีกภัย และอดีตสมาชิกสภาผู้แทนราษฎรกรุงเทพมหานคร

## ประวัติ
สุเทพ เกิดเมื่อวันที่ 17 ตุลาคม พ.ศ. 2480 ที่อำเภอป้อมปราบศัตรูพ่าย จังหวัดพระนคร เป็นบุตรนายทองม้วน อัตถากร กับนางทองมาก อัตถากร 

สำเร็จการศึกษาระดับปริญญาตรี คณะนิติศาสตร์ จากมหาวิทยาลัยธรรมศาสตร์ ในปี พ.ศ. 2505 และปริญญาโท รัฐประศาสนศาสตร์ระหว่างประเทศ จากมหาวิทยาลัยพิตส์เบิร์ก ในปี พ.ศ. 2511

## งานการเมือง
สุเทพ เคยเป็นสมาชิกสภาผู้แทนราษฎร กรุงเทพมหานคร สังกัดพรรคพลังธรรม ในการเลือกตั้งสมาชิกสภาผู้แทนราษฎรกรุงเทพมหานคร เขต 2 แทนตำแหน่งที่ว่าง พ.ศ. 2533 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคความหวังใหม่ 

สุเทพ เคยได้รับโปรดเกล้าฯ แต่งตั้งเป็นรัฐมนตรีว่าการทบวงมหาวิทยาลัย ในรัฐบาลนายชวน หลีกภัย (ชวน 1) เมื่อปี พ.ศ. 2535

สุเทพ เคยเข้าร่วมการชุมนุมทางการเมืองกับกลุ่มพันธมิตรประชาชนเพื่อประชาธิปไตย (พธม.) ซึ่งเคยขึ้นเวทีปราศรัยของกลุ่มดังกล่าว

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:สกุลอัตถากร
หมวดหมู่:นักการเมืองไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:พรรคกิจสังคม
หมวดหมู่:นักการเมืองพรรคพลังธรรม
หมวดหมู่:พรรคความหวังใหม่
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยพิตต์สเบิร์ก
หมวดหมู่:นายกสภาสถาบันอุดมศึกษาในประเทศไทย
สาบเสือที่ลำน้ำกษัตริย์

**สาบเสือที่ลำน้ำกษัตริย์** () เป็นภาพยนตร์ของค่าย สหมงคลฟิล์มอินเตอร์เนชั่นแนล เป็นผลงานกำกับของ บัณฑิต ฤทธิ์ถกล เป็นเรื่องราวของ วิญญาณเสือร้ายที่มีแรงอาฆาตพยาบาทข้ามพบชาติ รวมไปถึงการตามหาคนรักที่กลับชาติมาเกิดไปพร้อมๆกัน

## นักแสดง

*ภาณุ สุวรรณโณ..วัน
*ปรางทอง ชั่งธรรม..เนียน/เสือสมิง
*สุนิสา บราวน์..จูเลีย
*โจ  สก๊อต เช็พเพิร์ด..เบย์น

## เรื่องย่อ

ปีเตอร์ เบย์น (รับบทโดย โจ สก็อต เช็พเพิร์ด) อดีตนายทหารอังกฤษจากเมืองมัณฑะเล ถูกเจ้าสัวหยาง พ่อค้าของป่าชาวจีนเมืองบางกอก จับได้ว่าเอาปืนชำรุดมาหลอกขาย จึงถูกบังคับให้ร่วมคณะ ไปกับพรานป่าของเจ้าสัวหยาง เพื่อล่าเสือด้วยปืนชำรุดเหล่านั้นให้ได้หรือไม่ก็ถูกเสือฆ่าตาย ขณะเดียวกัน วัน (ภาณุ สุวรรณโณ) ภิกษุหนุ่มอดีตพรานป่าก็ลาสิกขา เพราะถูกวิญญาณอาถรรพ์ของเสือร้ายตัวหนึ่ง คุกคามทุกๆ ครั้งที่เขาพยายามจะนั่งกรรมฐาน จนต้องลาสิกขาออกมาเพื่อตามล่าเสือ

วันและปีเตอร์ต่างเดินทาง สู่หมู่บ้านกลางดงลึกใกล้แดนพม่า และพบกับ จูเลีย (สุนิสสา บราวน์) พรานสาวลูกครึ่ง สายเลือดอเมริกัน-กะเหรี่ยง โดยไม่รู้ว่า ชะตากรรมกำลังพาเขาทั้งสาม ไปพบกับนางเสือร้ายตัวหนึ่ง ซึ่งพร้อมจะเอาชีวิตได้ทุกเมื่อ

วันเข้าร่วมกับปีเตอร์ จูเลียและพรานของเจ้าสัวหยาง ออกตามล่าช้างงายาวตัวหนึ่ง ซึ่งเชื่อกันว่ามี "เสือสมิง" ให้ความคุ้มครอง ทั้งหมดพลัดเข้าสู่อาณาจักรของช้างงายาว และนางเสือร้ายที่มีดวงวิญญาณของ เนียน (ปรางทอง ชั่งธรรม) หญิงสาวผู้ถูกฆ่าตายอย่างทารุณ ระหว่างสงครามลำน้ำกษัตริย์ เมื่อเกือบร้อยปีก่อนสิงอยู่ และได้เข้าถึงใจกลางป่าลำน้ำกษัตริย์ ซึ่งเต็มไปด้วยอาถรรพ์ลี้ลับ ก่อนที่ช้างจะถูกพวกพรานยิงบาดเจ็บ

ความอาฆาตของวิญญาณเนียน ซึ่งสิงอยู่ในร่างของเสือร้าย รุนแรงถึงขนาดแปลงร่างเป็นมนุษย์ ตามไปเล่นงานผู้คนในหมู่บ้านกลางป่า อันเป็นที่ตั้งสถานียิงสัตว์ของเจ้าสัวหยาง และเมื่อจวนตัว เนียน ก็อาศัยพลังจิตอันแก่กล้า เข้าครอบงำวันและพาวันจากไป

ปีเตอร์ และจูเลีย ตามไปช่วยวัน เมื่อวันคืนสติ เขาพยายามจะปลดปล่อยเนียน จากแรงอาฆาตของอดีต ขณะที่พวกพรานของเจ้าสัวหยาง มุ่งจะกำจัดเนียน และฆ่าช้างงางาม

ความโลภ ความอาฆาต และกรรมเก่าจากอดีตชาติ เข้ามาพัวพันระหว่างคนเหล่านั้น จนป่าลำน้ำกษัตริย์คาวคลุ้งไปด้วยเลือด และความตายอีกครั้ง...

## ประโยคท้ายเรื่อง

เสือในภาพยนตร์เรื่องนี้ ได้รับการสนับสนุนและฝึกการแสดงโดย สวนเสือศรีราชา ภายใต้พระราชบัญญัติสงวนและคุ้มครองสัตว์ป่า ปี พ.ศ. 2535

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่มีฉากในจังหวัดกาญจนบุรี
คลองบนดาวอังคาร

**คลองบนดาวอังคาร** เป็นความเชื่อในสมัยก่อนที่เข้าใจว่ามีคลองอยู่บนดาวอังคาร โดยในปี ค.ศ.1887 นักดาราศาสตร์ชาวอิตาลีชื่อ จิโอวานนี่ สกายอาพาเลนลี ประกาศว่าเขาได้มองเห็นเส้นตรงขนาดยาวหลายเส้นบนดาวอังคารและเรียกสิ่งนี้ว่า 'คาแนล' ประมาณหลายปีต่อมา เพอร์ซิวาล โลเวลล์ นักดาราศาสตร์ชาวอเมริกันชวนให้ผู้คนเชื่อว่าเส้นยาวเหล่านี้เป็นคลองที่สร้างเพื่อทดน้ำโดยมนุษย์ดาวอังคารผู้มีสติปัญญาซึ่งเป็นเรื่องฮือฮากันถึงมนุษย์ต่างดาวที่อยู่ในระบบสุริยะอันเป็นที่มาของเรื่องวุ่นวายหลายๆเรื่อง ในปัจจุบันนักดาราศาสตร์ทุกคนทราบว่าเป็นความเข้าใจผิด เพราะไม่มีคลองบนดาวอังคารที่มองเห็นได้จากโลก ปัจจุบันนักดาราศาสตร์ทราบว่าน้ำบนดาวอังคารมีจริงแต่อยู่ในรูปของน้ำแข็ง

## อ้างอิง

* Wallace, A. R. (1907) *Is Mars habitable? A critical examination of Professor Percival Lowell's book "Mars and its canals", with an alternative explanation, by Alfred Russel Wallace, F.R.S., etc.* London, Macmillan and co.
* Antoniadi, E. M. (1910) "Sur la nature des »canaux« de Mars", AN '''183''' (1910) 221/222 

## แหล่งข้อมูลอื่น
* EXPLORING MARS 
* Mars 

หมวดหมู่:ดาวอังคาร
หมวดหมู่:ข่าวลือ
หมวดหมู่:คลอง
เซียร์เกย์ จูคอฟ

**เซียร์เกย์ วลาดิมิโรวิช จูคอฟ** () เกิดค.ศ. 1952 เป็นนักกีฬาชาวรัสเซีย สำเร็จการศึกษาจากสถาบันการบินมอสโก เป็นเวลาหลายปีที่เขาทำงานในส่วนต่างๆของหน่วยงานเคจีบี — เอฟเอสบี โดยการอุทิศตนเพื่อรักษาความปลอดภัยให้กับประชาชน ซูคอฟได้รับเหรียญเชิดชูเกียรติแห่งชาติกำเนิด ชั้นที่ 2 สำหรับความกล้าหาญ และได้รับเหรียญเวเลอร์ รวมทั้งรางวัลทางด้านสังคมอื่น ๆ

เซียร์เกย์ วลาดิมิโรวิช จูคอฟ เป็นประธานของสภามวยไทยในรัสเซีย และเป็นโค้ชกิตติมศักดิ์ของรัสเซีย สาขามวยไทย ค.ศ. 2004 จากการที่เขานำทีมรัสเซียเอาชนะการแข่งขันชิงแชมป์ยุโรป ในค.ศ. 1998, 2002 และชิงแชมป์โลกในค.ศ. 2003 ได้เป็นครั้งแรก และเป็นตัวแทนของสหพันธ์มวยไทยนานาชาติ
รวมถึงเป็นประธานกิตติมศักดิ์ของมวยไทยอาชีพในการแข่งขันแบบลีกของรัสเซีย ได้รับคุณวุฒิระดับปริญญาโท ในสายคาราเต้, การต่อสู้ด้วยมือเปล่าแบบทหาร และการให้บริการทั่วไป โดย จูคอฟ มีใบรับรองสิทธิบัตรเป็นจำนวน 6 ใบ

## อ้างอิง

## แหล่งข้อมูลอื่น
* Жуков Сергей Владимирович 

หมวดหมู่:นักกีฬาชาวรัสเซีย
หมวดหมู่:ผู้ฝึกสอนมวยไทย
หมวดหมู่:บุคคลจากมอสโก
แฟลชพอยต์

**แฟลชพอยต์** () เป็นภาพยนตร์ซีรีส์เกี่ยวกับการทำงานของเจ้าหน้าที่ตำรวจพิเศษประเทศแคนาดา ออกอากาศทางเครือข่ายสถานีโทรทัศน์ซีทีวีในแคนาดา และซีบีเอสในสหรัฐอเมริกามาตั้งแต่ปี ค.ศ. 2008  จนถึงปี ค.ศ. 2011 เป็นฤดูกาลที่ 4

เนื้อเรื่องกล่าวถึงการทำงานของหน่วยปฏิบัติการพิเศษ ชื่อ หน่วยตอบโต้เชิงกลยุทธ์ (Strategic Response Unit - SRU) เป็นหน่วยงานสมมุติที่ดัดแปลงมาจากหน่วยพิเศษในสังกัดกรมตำรวจโทรอนโท ซึ่งได้รับการฝึกฝนเป็นพิเศษให้รับมือกับเหตุฉุกเฉินต่างๆ ทั้งการช่วยเหลือตัวประกัน, การกู้วัตถุระเบิด, และอาชญากรรมร้ายแรงที่เกี่ยวข้องกับอาวุธ  โดยเจ้าหน้าที่หน่วยนี้จะได้รับการติดอาวุธปืน ระเบิด และอุปกรณ์สื่อสารทันสมัย แต่จะเน้นการเจรจากับคนร้าย โดยอาศัยข้อมูลจากหน่วยสนับสนุน เพื่อวิเคราะห์สภาพอารมณ์และเหตุผลที่ทำให้คนร้ายตัดสินใจก่อเหตุ มากกว่าจะใช้ความเฉียบขาดรุนแรงสังหารคนร้าย

ซีรีส์นี้ใช้ชื่อภาษาไทยว่า  **ทีมระห่ำพิฆาตทรชน**  หรือ **หน่วยสวาทสาดโคตรกระสุน** , **ลุย บ้า เดือด** หรือ **หน่วยสวาดสาดกระสุน** 

ออกอากาศทางฟรีทีวีของไทยทางช่อง 5 ในวันที่ 25 กุมภาพันธ์ พ.ศ. 2559 โดยใช้ชื่อว่า **หน่วยสวาดสาดกระสุน**

## อ้างอิง

## แหล่งข้อมูลอื่น
* CTV ''Flashpoint'' official website 
* CBS ''Flashpoint'' official website
* Watch ''Flashpoint'' on CTV 
* 
* 

หมวดหมู่:ภาพยนตร์ชุดทางโทรทัศน์แคนาดา
กินทามะ'

ภาพยนตร์แอนิเมชั่นทางโทรทัศน์ชุด **กินทามะ** () สร้างขึ้นจากผลงานมังงะชุด "กินทามะ" ของฮิเดอากิ โซราจิ เนื้อหาในแอนิเมชั่นชุดนี้ยังคงกล่าวถึงชีวิตประจำวันอันยุ่งเหยิงของซากาตะ กินโทกิ ซามูไรเจ้าของร้านรับจ้างสารพัดกินจัง ชิมูระ ชินปาจิ ผู้ช่วยของกินโทกิ และคางุระ เด็กสาวจากต่างดาวที่มาอาศัยอยู่ที่ร้านรับจ้างสารพัด ทั้งสามคนต้องช่วยกันทำงานเพื่อหาเงินเป็นค่าเช่าบ้านและเอาตัวรอดท่ามกลางยุคสมัยแห่งความตกต่ำของซามูไร

แอนิเมชั่นชุดดังกล่าวนี้ถือเป็นภาพยนตร์แอนิเมชั่นทางโทรทัศน์ปีที่ 5 ของเรื่องกินทามะ ซึ่งออกอากาศตอนสุดท้าย (ตอนที่ 201) ในเดือนเมษายน พ.ศ. 2553 ผลิตโดยบริษัทซันไรส์ กำกับรายการโดย โยอิจิ ฟูจิตะ ออกอากาศทุกวันจันทร์ทางสถานีโทรทัศน์ทีวีโตเกียว ประเทศญี่ปุ่น โดยเริ่มตั้งแต่วันที่ 4 เมษายน พ.ศ. 2554 ถึงวันที่ 26 มีนาคม พ.ศ. 2555 นอกจากนี้ยังมีการแพร่ภาพทางระบบอินเทอร์เน็ตแบบลิขสิทธิ์ถูกต้องผ่านทางเว็บไซต์ Crunchyroll 

สำหรับในประเทศไทย บริษัทโรส มีเดีย แอนด์ เอ็นเตอร์เทนเมนท์ ได้ซื้อลิขสิทธิ์ภาพยนตร์การ์ตูน **กินทามะ** และวางจำหน่ายในรูปแบบดีวีดี 13 แผ่น ส่วนการออกอากาศทางโทรทัศน์นั้นมีออกอากาศครั้งแรกทางช่องทรูสปาร์ก ในชื่อเรื่องว่า **กินทามะ อะโพสโทรฟี่** นอกจากนี้ยังเคยมีการออกอากาศทางช่องจีเอ็มเอ็มวัน ช่องจีเอ็มเอ็มแชนเนล และช่องแก๊งการ์ตูนแชนเนล

## รายชื่อตอน



## เพลงเปิดและเพลงปิดรายการ

สำหรับเพลงเปิดรายการและเพลงปิดรายการประกอบด้วยรายชื่อเพลงดังต่อไปนี้

; เพลงเปิดรายการ
# โทเง็นเคียว เอเลี่ยน () โดย serial TV drama (ตอนที่ 202-227)
# ไดเล็มมา () โดย ecosystem (ตั้งแต่ตอนที่ 228 เป็นต้นไป)

; เพลงปิดรายการ
# ซามูไรฮาร์ท (ซัมไลค์อิทฮ็อต!!) () โดย SPYAIR (ตอนที่ 202 - 214)
# บาลานซ์ดออล์ () โดย Prague (ตอนที่ 215-227)
# อะนะงุระ () โดย Kuroneko Chelsea (ตั้งแต่ตอนที่ 228 เป็นต้นไป) 

## อ้างอิง
* **อ้างอิงทั่วไป**
* 
* 
* 
* **อ้างอิงเฉพาะ**

หมวดหมู่:รายชื่อตอนในกินทามะ
เดชบดินทร์ ฉายทองดี

**เดชบดินทร์ ฉายทองดี** หรือ **บอส**  เกิดเมื่อวันที่ 25 มิถุนายน พ.ศ. 2529 เป็นนักแสดงชาวไทย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร โด่งดังจากการเล่นละครซิทคอมเรื่อง เฮง เฮง เฮง ในบท **อาเหมา**

## ผลงานที่ผ่านมา

#### ผลงานละคร
* 2549 ลอดลายมังกร ช่อง 5 
* 2552 เซน...สื่อรักสื่อวิญญาณ ตอน ประมาท ช่อง 5 รับบทเป็น บิว (รับเชิญ) 
* 2552 ชิงชัง ช่อง 5 รับบทเป็น สัญชัย
* 2553 ดอกรักริมทาง ช่อง 5 รับบทเป็น ทินกร 
* 2555  นางสิงห์สะบัดช่อ ช่อง 5 รับบทเป็น มิ่ง
* 2556  วุ่นนักรักหรือหลอก ช่อง 5 รับบทเป็น ธง 
* 2558  ปลาหลงฟ้า ช่อง 7 รับบทเป็น ต่อง / ไพศาล 
* 2558  พลับพลึงสีชมพู ช่อง 3 รับบทเป็น สุทิศ (2558)
* 2559  ส้มตำแฮมเบอร์เกอร์ ช่อง ทรูโฟร์ยู รับบทเป็น จักรวาล 
* 2559  พิษสวาท ช่องวัน 31 รับบทเป็น ใหญ่ 
* 2560  เล่ห์รักยาใจ ช่อง 7 รับบทเป็น จ่าจิ้ม

#### ผลงานละครเวที
* ฟ้าจรดทราย เดอะมิวสิคัล
* บัลลังก์เมฆ เดอะมิวสิคัล
* สู่ฝันอันยิ่งใหญ่
* ราโชมอน
* สามสาวทรามทราม

#### ผลงานละครซิทคอม
* เฮง เฮง เฮง รับบทเป็น อาเหมา
* ผู้กองเจ้าเสน่ห์ รับบทเป็น แบงค์ (รับเชิญ) ตอน มือปราบปืนฝ่อ
* บ้านนี้มีรัก รับบทเป็น วินนี่ (รับเชิญ) ตอน ผู้ชายนะยะ
* เป็นต่อ  รับบทเป็น ดิว (รับเชิญ) ตอน แฟนครับ...แฟนคลับ
* ลูกพี่ลูกน้อง รับบทเป็น เบิร์ด (รับเชิญ) ตอน คุณพ่อกำมะลอ

#### ผลงานโฆษณา
* CP
* Vitamilk
* Chester Grill
* VDO Presentation City Bank
* Suzuki
* DTAC Happy Virus
* Central
* ไอศกรีมวอลล์
* Coke
* Big C
* KFC
* สีทาบ้าน TOA คุ๋กับ ศิวดล จันทเสวี
* ควิกแสบ รสต้มยำพริกเผา แบบถ้วย
* Mitsubishi Eletric
* รถจักรยานยนต์ Honda
* ครีมบำรุงผิว ซิตร้า คู่กับ รัฐภูมิ โตคงทรัพย์
* ผงชูรส อยิโนะโมะโต๊ะ คู่กับ ณัฐนี สิทธิสมาน
* ขนมคิทแคท
* น้ำยาล้างจาน ไลปอนเอฟ
* Hitachi
* Hatari
* Panasonic
* Osram
* ธนาคารไทยพานิช
* Mister Donuts
* นมโฟร์โมสต์ กลิ่นสตรอเบอร์รี่ รสช็อกโกแลต รสกล้วยหอม
* Vanish คู่กับ สามบาทห้าสิบ
* เนสกาแฟ
* เครื่องปรับอากาศ Toshiba

#### ผลงานพิธีกร
* รายการดูดีวาไรตี้ โชว์
* พิธีกรกีฬามหาวิทยาลัยแห่งประเทศไทยครั้งที่ 34 ราชพฤกษ์เกมส์
* VDO Presentation samart จานดาวเทียม
* รายการสารคดีเชิงศิลป์ ชุด ศิลปินแผ่นดินทอง

### อื่นๆ
* ละครฟื้นฟูศีลธรรมโลก พ.ศ. 2551 - ปัจจุบัน

## อ้างอิง
* http://exact.co.th/stars.html 

หมวดหมู่:บุคคลที่เกิดในปี พ.ศ. 2529
หมวดหมู่:บุคคลจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:ชาวไทยเชื้อสายจีน
หมวดหมู่:นักแสดงตลกไทย
หมวดหมู่:นักแสดงตลกชายไทย
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
สึกูบะ

**สึกูบะ** () เป็นนครในจังหวัดอิบารากิ ประเทศญี่ปุ่น เป็นที่รู้จักว่าเป็นสถานที่ตั้งของเมืองวิทยาศาสตร์สึกูบะ (; ) ที่มีการวางแผนก่อสร้างและพัฒนามาตั้งแต่สมัยทศวรรษที่ 1960

ในปี 2008 สึกูบะมีจำนวนประชากร 207,394 คน มีขนาดพื้นที่ทั้งสิ้น 284.07 ตารางกิโลเมตร ในบางครั้งอาจจัดเป็นส่วนหนึ่งของเมืองโดยรอบมหานครโตเกียว

## อ้างอิง

## แหล่งข้อมูลอื่น
* 
*
* เว็บไซต์ทางการ  


หมวดหมู่:นครในจังหวัดอิบารากิ